
Здравейте,


Фирмата ни не работи всяка година м/у 20-ти и 31-ви декември. В този период, за работните дни, служителите са принудени да използват годишния си отпуск, независимо дали желаят или не – реално трябва да си предвидят и оставят дни отпуск за този период. Има ли право на това работодателя и ако не – как мога да се аргументирам законово за прекратяване на тази практика? Как се урежда въпросът от правна гледна точка?


 

Принудително използване на платен отпуск
========================================

 

Здравейте, Ина Коларова,


съгласно чл. 173, ал. 4 от Кодекса на труда работодателят има право да предостави платения годишен отпуск на работника или служителя и без негово съгласие по време на престой повече от 5 работни дни, при ползване на отпуска едновременно от всички работници и служители, както и в случаите, когато работникът или служителят след покана от работодателя не е поискал отпуска си до края на календарната година, за която се полага.


Поздрави,  

адв. Николина Митова  

тел. 0898 303092


